La XIX edició de la Sant Silvestre de Gandia se celebrarà el pròxim 27 de desembre
23 desembre 2024

## La XIX edició de la Sant Silvestre de Gandia se celebrarà el pròxim 27 de desembre23 desembre 2024Última actualització: 23 desembre 2024

![](../gestion/img/9b7bce6a724f5dc3ba5d12c1248e646bf3b9ef23920edcbdecb3e86b9475205b.jpg)  
  

El regidor delegat d’Esports, **Jesús Naveiro**, acompanyat per la presidenta del Club de Córrer el Garbí, **Lourdes Vidal**, han presentat aquest matí en roda de premsa la **XIX edició de la cursa Sant Silvestre**, que se celebrarà pels carrers del Centre Històric de la ciutat el pròxim 27 de desembre a partir de les 20.30 hores, amb eixida i meta a la plaça Major.

En total seran quasi 4 quilòmetres que busquen fomentar la participació no sols dels corredors habituals, sinó també agrupar cada vegada més famílies i grups d’amics. La cursa té un caràcter solidari, ja que els participants donaran el “quilo solidari” o productes d’higiene per al Menjador Social i Creu Roja.

Les inscripcions es poden realitzar en les oficines del C.C. el Garbí (Torre Pista d’Atletisme), Farmàcia Peña (Av. d’Alacant, 23), Farmàcia Bel.lan (Carrer Sant Vicent Ferrer, 62), Dimendi (Carrer Major, 34), Tecnoesport (9 d’Octubre, 8), Farmàcia Gavilà (C. Pintor Sorolla, 24), Farmàcia Rosa Fernández Carlavilla (Magistrat Català, 34), Borja Òptics (Sant Francesc de Borja, 57) i Toy Planet (Plaça de les Escoles Pies, 1).

El mateix dia de la prova també es podrà realitzar la inscripció a partir de les 18 hores.  
Pel que fa als premis, hi haurà per als guanyadors absoluts en categoria masculina i femenina, així com per als tres millors disfresses individuals i els tres millors col·lectius.

Tal com ha afirmat Naveiro, es tracta de “la prova més divertida de l’any, on els participants no només fan un poc d’esport, sinó que col·laboren amb una bona causa. Des d’ací esperem que molta gent s’hi sume i que el Club puga recollir molts quilos per a col·laborar amb les entitats benèfiques”.

Per la seua banda, Vidal ha explicat que s’espera la participació d’unes 2.000 persones. “És l’última cursa de l’any, tots ens relaxem i organitzem aquesta gran festa dels corredors. Volem que cada vegada més grups d’empreses i col·lectius se sumen a la prova”, i ha volgut agrair al consistori i a les empreses col·laboradores la seua implicació.

  
**RECORREGUT:**

PL. MAJOR  
JOAN ANDRÉS  
C/MAJOR  
PL. ESCOLES PIES  
S. FRANCESC DE BORJA  
GERMANIES  
PL. CRIST REI (FER TOTA LA VOLTA)  
GERMANIES  
MORAN RODA  
ADOR  
PL. PRADO  
RAUSELL  
GERMANIES  
VALLIER  
FUNDACIÓ VICENT FERRER  
PRADO  
SEVERO OCHOA  
CAVANILLES  
MESQUITA DEL RAVAL  
CANONGE NOGUERA  
GERMANIES  
MESTRE GINER  
PL. REI EN JAUME  
DONA TERESA  
SANT ROC  
DUC CARLES DE BORJA  
SANT JOSEP DE CALASSAN  
ESCOLES PIES  
C/MAJOR  
JOAN ANDRÉS  
PL. MAJOR A META